b'\n_START_ARTICLE_\n\xc5\xbdudikai traukinyje\n_START_SECTION_\nTurinys\n_START_PARAGRAPH_\nDvi draug\xc4\x97s Margaret ir Liza i\xc5\xa1sirengia keliauti traukiniu i\xc5\xa1 Miuncheno pas Lizos t\xc4\x97vus, kur ketina sutikti Kal\xc4\x97das. Merginoms tai atrodo linksmas nuotykis ir galimyb\xc4\x97 pajausti laisv\xc4\x99 nuo grie\xc5\xbetos artim\xc5\xb3j\xc5\xb3 kontrol\xc4\x97s._NEWLINE_Stotyje sprukdami nuo policininko, \xc4\xaf t\xc4\x85 pat\xc4\xaf traukin\xc4\xaf \xc4\xaflipa ir du chuliganai, Juodis ir Garbanius. Jiedu neturi biliet\xc5\xb3 ir Margaret su Liza padeda jiems i\xc5\xa1vengti kontrolieriaus. Netrukus Juodis pastebi vyresnio am\xc5\xbeiaus dam\xc4\x85 (filme ji vadinama tiesiog Ledi) ir, kol Garbanius susipe\xc5\xa1a su kontrolieriumi, u\xc5\xbesidaro su ja tualete, kur demonstruodamas savo agresij\xc4\x85, priver\xc4\x8di\xc4\x85 j\xc4\x85 pasimyl\xc4\x97ti._NEWLINE_Traukiniui sustojus Insbruke, Liza su Margater nusprend\xc5\xbeia paskambinti t\xc4\x97vams. Jos mato kaip policininkai i\xc5\xa1laipina abu chuliganus i\xc5\xa1 traukinio, o Ledi m\xc4\x97gina juos u\xc5\xbestoti._NEWLINE_Pers\xc4\x97dusios \xc4\xaf kit\xc4\x85 traukin\xc4\xaf, merginos \xc4\xafsikuria paskutinio vagono kup\xc4\x97 ir viliasi, kad tolimesn\xc4\x97 kelion\xc4\x97 bus be trikd\xc5\xbei\xc5\xb3. Deja, vos tik joms nusprendus gulti, \xc4\xaf j\xc5\xb3 kup\xc4\x97 u\xc5\xbesuka Juodis, Garbanius ir Ledi. Merginos nor\xc4\x97t\xc5\xb3 i\xc5\xa1vengti j\xc5\xb3 draugijos, ta\xc4\x8diau vagone daugiau nematyti \xc5\xbemoni\xc5\xb3. Jos mato, kad Garbanius uosto kokain\xc4\x85, o Juodis atrodo visi\xc5\xa1kai u\xc5\xbevaldytas Ledi seksualinio \xc5\xbeavesio. Naktiniame traukinyje prasideda bjaur\xc5\xabs \xc5\xbeaidimai, kuriems vaikin\xc5\xb3 rankomis vadovauja Ledi. Ji ver\xc4\x8dia merginas i\xc5\xa1sirengti, pasteb\xc4\x97jusi, kad yra dar juos stebintis vienas keleivis, priver\xc4\x8dia j\xc4\xaf santykiauti su Margaret. \xc5\xa0iam pasprukus, vis\xc5\xb3 d\xc4\x97mesys persikelia \xc4\xaf Liz\xc4\x85. Su\xc5\xbeinoj\xc4\x99, kad mergina dar nekalta, jie nusprend\xc5\xbeia pad\xc4\x97ti jai \xe2\x80\x9eatsikratyti \xc5\xa1io tr\xc5\xabkumo\xe2\x80\x9c, ta\xc4\x8diau kokaino prisiuost\xc4\x99s Garbanius nepaj\xc4\x97gia to padaryti ir nutaria pasinaudoti peiliu ir nety\xc4\x8dia j\xc4\x85 nu\xc5\xbeudo. Kol trijul\xc4\x97 svarsto k\xc4\x85 daryti, Margaret bando b\xc4\x97gti ir u\xc5\xbesisklend\xc5\xbeia tualete. Juodis su Garbaniumi puola lau\xc5\xbeti duris ir nevilties apimta mergina i\xc5\xa1\xc5\xa1oka pro va\xc5\xbeiuojan\xc4\x8dio traukinio lang\xc4\x85. Gr\xc4\xaf\xc5\xbe\xc4\x99 \xc4\xaf kup\xc4\x97, trijul\xc4\x97 taip pat i\xc5\xa1meta per lang\xc4\x85 Lizos k\xc5\xabn\xc4\x85 ir mergin\xc5\xb3 daiktus. Suprat\xc4\x99 k\xc4\x85 padar\xc4\x97, jie susipyksta ir Juodis, d\xc4\x97l viso apkaltin\xc4\x99s Ledi, j\xc4\x85 partrenkia ant \xc5\xbeem\xc4\x97s._NEWLINE_Traukiniu atvykus \xc4\xaf stot\xc4\xaf, Lizos t\xc4\x97vai veltui laukia juo atvykstan\xc4\x8di\xc5\xb3 mergin\xc5\xb3. Jie skambina \xc4\xaf kitas stotis ir su\xc5\xbeino, kad traukiniai v\xc4\x97luoja ir jos galb\xc5\xabt nesp\xc4\x97jo pers\xc4\x97sti. \xc4\xae Lizos t\xc4\x97v\xc4\x85, gydytoj\xc4\x85 D\xc5\xbeulij\xc5\xb3 Strad\xc4\xaf, pagalbos kreipiasi moteris (Ledi), kuriai Juodis stipriai prakirto kel\xc4\xaf. Gydytojas pasi\xc5\xablo jai pagelb\xc4\x97ti savo namuose ir kartu su \xc5\xbemona pasive\xc5\xbea trijul\xc4\x99 namo. Beklausydami radijo, jie girdi, kad greta traukinio b\xc4\x97gi\xc5\xb3 rasti dviej\xc5\xb3 mergin\xc5\xb3 k\xc5\xabnai. Jau namuose radijas prane\xc5\xa1a ir j\xc5\xb3 pavardes. Viename i\xc5\xa1 kambari\xc5\xb3 Ledi randa \xc5\xa1eimos nuotraukas ir supranta, kad atsid\xc5\xabr\xc4\x97 namuose mergin\xc5\xb3, kurias jie k\xc4\x85 tik nu\xc5\xbeud\xc4\x97, tuo tarpu profesorius Stradis, i\xc5\xa1gird\xc4\x99s, kad jo dukt\xc4\x97 mir\xc4\x97, atpa\xc5\xbe\xc4\xafsta jos skarel\xc4\x99 ant Garbaniaus kaklo. Suprat\xc4\x99s, kad jo namuose yra \xc5\xbemon\xc4\x97s, nu\xc5\xbeud\xc4\x99 Liz\xc4\x85 ir Margaret, Stradis nusprend\xc5\xbeia \xc4\xafvykdyti savo paties teisingum\xc4\x85...'